Swele-frumint

Categoreye:Dinrêyes
Li swele-frumint (on dit eto triticaye), c' est on croejhmint di frumint et di swele, ki rind dipus kel swele, mins est pus edurant kel frumint.
Li no d' triticaye est on walonijhaedje di triticale, mot fwait a pårti di triticum, li sincieus no do frumint, eyet di secale, li sincieus no do swele.

 Istwere del coûteure do swele-frumint 

E l' Årdene, li swele-frumint a cmincî a-z esse semé diviè 1970-1980, el plaece do swele, paski li strin est pus bas, et n' flaxhe nén tant.